stanford-oval/wikipedia huggingface dataset:
You're Not Sorry

| --- | --- |

 סינגל שיווקי בביצוע טיילור סוויפט
 מתוך האלבום Fearless
 יצא לאור:  28 באוקטובר 2008
 תאריך הקלטה:  2007
 סוגה:  קאנטרי רוק
 שפה:  אנגלית
 אורך:  4:21
 חברת תקליטים:  ביג משין
 כתיבה:  טיילור סוויפט
 הפקה:  נייתן צ'פמן, טיילור סוויפט
"You're Not Sorry" (בעברית: "אתה לא מצטער") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השני שלה, Fearless. השיר יצא לאור ב-28 באוקטובר 2008, על ידי חברת התקליטים ביג משין רקורדס, כסינגל השיווקי הראשון מתוך האלבום. הוא נכתב על ידי סוויפט והופק על ידה ביחד עם ונייתן צ'פמן. בנוסף לגרסה הרגילה של "You're Not Sorry", יצאה לו גם גרסת רמיקס בשנת 2009 אשר נכללה בסדרה הטלוויזיה "CSI: Crime Scene Investigation", בפרק בו סוויפט השתתפה. היא סיפרה שהוא נכתב בהשראת אחד מבני הזוג שלה לשעבר, וטענה כי גילתה עליו דברים שלא אהבה, מה שהוביל לפירוק מערכת יחסים ביניהם.
כלפי "You're Not Sorry" הופנו ביקורות חיוביות מטעם המבקרים. באמריקה הצפונית הוא זכה להצלחה מסחרית רבה כאשר הגיע למקום ה-11 במצעד הבילבורד הוט 100 ובקנדה הוט 100, תוך שהגיע למעמד פלטינה בארצות הברית. היא ביצעה אותו במהלך סיבוב ההופעות הראשון שלה "Fearless Tour" בשילוב "What Goes Around... Comes Around" של ג'סטין טימברלייק ולאחר מכן ביצעה אותו גם בסיבוב ההופעות השני שלה "Speak Now World Tour" ובשתי הופעות מסיבוב ההופעות השלישי שלה "The Red Tour".
רקע

השיר נכתב והולחן על ידי טיילור סוויפט והופק על ידה ביחד עם הפזמונאי נייתן צ'פמן. מבחינה לירית, "You're Not Sorry" עוסק בכך שסוויפט פגשה כביכול את גבר חלומותיה אך ככל שעבר הזמן גילתה עליו דברים שלא אהבה. "בזה אחר זה הייתי מבינה אותם, הייתי מגלה מי הוא באמת", אמרה סוויפט על השיר. היא כתבה אותו כאשר הייתה בנקודת שבירה. היא קיבלה את הרעיון לכתוב אותו לאחר שבן זוגה לשעבר אמר לה שהוא לא יפגע בה יותר וכשהיא הבינה שהוא משקר, היא נפרדה ממנו באופן סופי. השיר יצא לאור כסינגל שיווקי רשמי מתוך האלבום ב-28 באוקטובר. ב-5 במרץ 2009 הוא הופץ מחדש בתור רמיקס אשר נכלל בסדרה "CSI: Crime Scene Investigation" בפרק בו השתתפה.
הרכב

"You're Not Sorry" הוא שיר קאנטרי רוק שאורכו הוא 4 דקות ו-21 שניות. הוא נוצר בזמן משותף ובקצב של 67.5 ביטים לדקה. ג'ורדן לוין מ-The Miami Herald הסכים עם כך ותיאר את הלחן שלו כ"כזה המזכיר את סוגת הקאנטרי רוק". הוא נכתב בסולם E♭ מינור וקולה של סוויפט בו משתרע על פני שתי אוקטבות; החל מסולם G♭3 ועד סולם C♭5. הבתים בשיר שקטים ומכילים פסנתר, בעוד שהפזמון שלו תואר כ"מתפרץ" ובו נעשה שימוש בגיטרות חשמליות וצלילים אלקטרוניים. השיר עוקב אחרי רצף האקורדים E♭m–C♭–G♭–D♭. רוב שפילד ממגזין Blender ציין שהמילים של "You're Not Sorry" מכילות עקיצות הקשורות לבן זוגה לשעבר.
ביקורת

"You're Not Sorry" זכה לביקורות חיוביות מטעם מבקרי המוזיקה. רוב שפילד ממגזין Blender הפנה ביקורת מעורבת כלפי השיר, אך ציין לחיוב את העובדה שהיא עשתה "עבודה חכמה בשמירה על הקצב שלו". ג'ונתן קיף ממגזין סלאנט הפנה ביקורת חיובית כלפי השיר ואמר שהוא מאמין שהשיר "יגרום לה להמשיך את ההצלחה מאלבומה הקודם". קרייג רוזן מהוליווד ריפורטר טען ש"השיר לא היה מספיק טוב כדי שזה יהיה השיר שיעשה בו הצלבה בין מוזיקת קאנטרי למוזיקת רוק". ניק קטוצ'י מניו יורק הפנה גם הוא ביקורת חיובית כלפי השיר, אך אמר שהוא האזין "לשירים טובים יותר בעשור האחרון". סקוט מרוויס מ-Pittsburgh Post-Gazette השווה אותו לסגנונה של טורי איימוס.
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 82 |  |
| רולינג סטון | כל 206 השירים של טיילור סוויפט, לפי דירוג | 111 |  |
| BuzzFeed | 167 השירים הטובים ביותר של טיילור סוויפט, לפי דירוג | 97 |  |
| NME | השירים הטובים ביותר של טיילור סוויפט, לפי דירוג | 146 |  |
| Paste | 158 השירים הטובים ביותר של טיילור סוויפט, לפי דירוג | 94 |  |
| Vulture | 179 השירים הטובים ביותר של טיילור סוויפט, לפי דירוג | 122 |  |
הצלחה מסחרית

השיר זכה להצלחה כאשר צבר הורדות דיגיטליות רבות. במצעד השירים הדיגיטליים של בילבורד דורג במקום השני ובמקום ה-11 במצעד הבילבורד הוט 100 בשבוע הבכורה שלו ובכך הפך לשיר השני של הזמרת שהגיע למקום הגבוה ביותר בשבוע הבכורה שלו. עם זאת, מכיוון שהיה סינגל שיווקי והוא לא נשלח לרדיו השיר ירד למקום ה-35 בשבוע שלאחר מכן ובשבוע השלישי ליציאתו, יצא מהמצעד. בהמשך לכך, בעקבות הוצאת הרמיקס הרשמי שלו, הוא נכנס בחזרה למקום ה-67 במצעד. בסך הכול שהה השיר חמישה שבועות במצעד. הוא היה לאחד מבין 13 השירים מהאלבום שנכנסו ל-40 העליונים במצעד ובכך שברה סוויפט את השיא של האמן שהצליח להכניס הכי הרבה שירים מאותו האלבום ל-40 העליונים במצעד. בנוסף לכך, הוא הגיע למקום ה-21 במצעד שירי הפופ. נכון לדצמבר 2015, הוא נמכר בלמעלה מ-657 אלף עותקים נקיים בארצות הברית ומיליון עותקים במכירות משולבות מה שנותן לו מעמד פלטינה.
הופעה

השיר בוצע במהלך כל ההופעות שהתקיימו במסגרת סיבוב ההופעות הראשון של סוויפט, "Fearless Tour". בנוסף לכך, היא ביצעה את השיר בשידור חי שהתקיים בתחנת הרדיו 95.8 Capital FM, במהלך טקס פרסי האקדמיה למוזיקת קאנטרי, בפסטיבל הקאנטרי השנתי של ארצות הברית, בסיבוב ההופעות "Speak Now World Tour" ופעמיים בסיבוב ההופעות השלישי שלה, "The Red Tour".
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "You're Not Sorry" בוצע באצטדיון NRG ביוסטון, טקסס, ב-21 באפריל 2023.
מיקומי שיא

|   ‏‏‏  מצעדים ודירוגים (2008)> מדינה |   ‏‏‏  מצעדים ודירוגים (2008)> מצעד |   ‏‏‏  מצעדים ודירוגים (2008)> מיקום שיא |   ‏‏‏  מצעדים ודירוגים (2008)>  |
| --- | --- | --- | --- |
|  ארצות הברית | בילבורד הוט 100 | 11 |  |
|  ארצות הברית | מצעד שירי הפופ | 21 |  |
|  ארצות הברית | מצעד השירים הדיגיטליים | 2 |  |
|  קנדה | קנדה הוט 100 | 11 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,000,000 |
סיכום
| בכל העולם | — | 1,118,000 |
 מכירות + הזרמת מדיה בלבד
You're Not Sorry (Taylor's Version)

| --- | --- |
 שיר בביצוע טיילור סוויפט
 מתוך האלבום Fearless (Taylor's Version)
 יצא לאור:  9 באפריל 2021
 תאריך הקלטה:  2020–2021
 סוגה:  קאנטרי רוק
 שפה:  אנגלית
 אורך:  4:22
 חברת תקליטים:  ריפבליק
 כתיבה:  טיילור סוויפט
 הפקה:  כריסטופר רו, טיילור סוויפט
You're Not Sorry (Taylor's Version) (בעברית: אתה לא מצטער (גרסתה של טיילור)) היא הקלטה חוזרת של "You're Not Sorry". היא יצאה לאור על ידי סוויפט ב-9 באפריל 2021, באמצעות חברת התקליטים ריפבליק רקורדס, ביחד עם שאר שירי Fearless (Taylor's Version), ההוצאה החוזרת של אלבומה משנת 2008.
You're Not Sorry (Taylor's Version) > מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 165 |  |
|  ארצות הברית | בילבורד הוט 100 | – |  |
|  ארצות הברית | מצעד שירי הקאנטרי | 40 |  |
|  ארצות הברית | מצעד השירים מתחת להוט 100 | 11 |  |
|  קנדה | קנדה הוט 100 | 90 |  |
אוקסאזפאם

| --- | --- |

 
 שם IUPAC
 7-Chloro-3-hydroxy-5-phenyl-1,3-dihydro-1,4-benzodiazepin-2-one
 שמות מסחריים בישראל
 ואבן
 נתונים כימיים
 כתיב כימי:  C15H11CIN2O2
 מסה מולרית:  286.050905313
 נתונים פרמוקוקינטיים
 זמינות ביולוגית:  95.5%
 מטבוליזם:  כבדי
 זמן מחצית חיים:  5-15 שעות
 הפרשה:  כליתית
 בטיחות
 מעמד חוקי:  בישראל תרופת מרשם, נכללת בסל הבריאות
 דרכי מתן:  פומי
 מזהים
 קוד ATC:  N05BA04 
 מספר CAS:  604-75-1
 PubChem:  4616
 ChemSpider:  4455
 
אוקסאזפאם (Oxazepam; ידוע בישראל בשם המסחרי ואבן, ובמדינות אחרות בשמות: Alepam, Medopam, Murelax, Noripam, Opamox, Ox-Pam, Purata, Serax וכן Zaxpam) היא תרופה בעלת טווח פעולה קצר עד בינוני ממשפחת הבנזודיאזפינים. האוקסאזפאם נמצא בשימוש נרחב מאז שנות ה-60 לטיפול בתופעות חרדה, נדודי שינה ובתסמיני גמילה מאלכוהול. לאוקסאזפאם השפעה בינונית כתרופה אמנסטית, נוגדת חרדה, נוגדת פרכוסים, מרדימה, מרגיעה ומרפת שרירים, זאת בהשוואה לתרופות אחרות במשפחת הבנזודיאזפינים.
התוויות

זוהי תרופה בעלת טווח פעולה קצר עד בינוני ממשפחת הבנזודיאזפינים שתחילת השפעתה איטית, היא בדרך כלל נרשמת למטופלים המתעוררים באמצע שנת הלילה ולא כאלה המתקשים להירדם. התרופה נרשמת לעיתים קרובות לסובלים מהפרעות חרדה עם מתח הנילווה אליהן, עצבנות, ועוררות-יתר. התרופה נרשמת אף למטופלים הסובלים מתסמונות גמילה ממשקאות חריפים ומסמים וכן לסובלים מחרדה הנילוות לדיכאון. יש רופאים הרושמים אוקסאזפאם להפרעות שאינן חלק מן ההתוויות הרשומות לתרופה: טיפול בחרדה חברתית, הפרעת דחק פוסט-טראומטית, תסמונת קדם וסתית, ותופעות אחרות.
מינון

חרדה קלה/בינונית - 10–15 מ"ג, פעם עד פעמיים ביום.[דרוש מקור]
חרדה קשה - 15–30 מ"ג, 3 עד 4 פעמים ביום
תסמיני גמילה מאלכוהול - 15–30 מ"ג, 3 עד 4 פעמים ביום
תופעות לוואי

נטילת אוקסזפם עם חומר אחר המדכא את מערכת העצבים המרכזית (למשל אופיואיד או אלכוהול) עלולה לגרום לדיכוי נשימתי, תרדמת ומוות. גם תופעות הלוואי האחרות של אוקסאזפאם דומות לאלה של שאר התרופות במשפחת הבנזודיאזפינים ועלולות לכלול סחרחורת, נמנום, כאב ראש, פגיעה בזיכרון, תגובה פרדוקסלית של עוררות. הפסקה פתאומית בנטילת התרופה, או הפחתה פתאומית במינון עלולה לגרום להתכווצויות בקיבה ובשרירים, דיכאון, חוסר יכולת להירדם, הזעת-יתר, רעד, או בחילות. אוקסזפם איננו משווק בארצות הברית והוא נמצא ברשימת התרופות שיש בהן יכולת לגרום התמכרות.
התוויות-נגד

התוויות הנגד למתן אוקסאזפאם הן מיאסטניה גראביס, מחלת ריאות חסימתית כרונית, הגבלה בתפקודי ריאה, דום נשימה בשינה, פסיכוזות, פוביות, אובססיות וכן מחלות כבד קשות.
אזהרות מיוחדות

שימוש בבנזודיאזפינים מצריך זהירות מיוחדת במטופלים קשישים, בנשים הרות, בילדים, במטופלים מכורים לסמים או אלכוהול ובמטופלים להם שילוב של הפרעות נפשיות. בנשים הרות התרופה חוצה את קרום השליה ומשפיעה על העובר. שימוש בבנזודיאזפינים בשלבי הריון מתקדמים ובמינונים גבוהים עלול לגרום לתינוק בעל טונוס שרירים נמוך (היפוטוניה).
הערות שוליים

↑  Oxazepam - Compound Summary
1 2  מעבדות רפא בע"מ, ואבן טבליות - עלון לצרכן, באתר משרד הבריאות - מאגר התרופות, ‏05/2020
↑  oxazepam. Drugs.com
↑  Center for Drug Evaluation and Research, FDA requiring Boxed Warning updated to improve safe use of benzodiazepine drug class, FDA, 2020-10-02 (באנגלית)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אוסטרבה

אוסטרבה (בצ'כית: Ostrava, ‏האזנהקובץ:Cs-Ostrava.ogg‏Ⓘ‏; בפולנית: Ostrawa; בגרמנית: Ostrau) היא עיר בצ'כיה, השוכנת במזרח המדינה, באזור ההיסטורי של מורבו-שלזיה. אוסטרבה נמצאת על צומת הנהרות אודר, אופאבה (אנ'), אוסטראביצה (אנ') ולוצ'ינה (אנ'). העיר מנתה כ-282,450 תושבים בשנת 2021 והיא השלישית בגודלה בצ'כיה (אחרי פראג וברנו). שטח המטרפולין של העיר 3,896 קמ"ר.
בקרבת העיר נמצאים מכרות פחם, ולכן זוהי עיר תעשייתית. אוסטרבה כונתה "לב הפלדה של הרפובליקה" בהיותה תחת שלטון קומוניסטי.
היסטוריה

אוסטרבה שוכנת על צומת של דרכים ששימשו למסחר כבר בתקופות פרהיסטוריות, ביניהם דרך הענבר ששימשה להובלת ענבר ברחבי אירופה. בסביבת אוסטרבה נמצאו ממצאים ארכאולוגים המעידים על התיישבות בני אדם המתוארכים לכל אורך 25,000 השנים האחרונות. העיירה אוסטרבה עצמה נוסדה בשנת 1267 ועד המאה ה-18 הייתה עיירה קטנה של בעלי מלאכה עם אוכלוסייה של כאלף נפש.
בשנת 1763 נמצאו באזור מצבורים גדולים של פחם, אולם בתחילת המאה ה-19 עדיין הייתה אוסטרבה עיירה קטנה של כ-500 תושבים. עם השנים הוחל בפיתוח מואץ של האזור הודות למצברי הפחם שנמצאו. בפיתוח נוסף של האזור הושג הודות להנחת מסילת ברזל שחברה את אוסטרובה לווינה בשנת 1847. במהלך המאה ה-19 הוקמו מספר מכרות בעיר ובסביבתה, הוקמו מפעלים לייצור פלדה, והעיר גדלה לכ-30,000 תושבים לפני מלחמת העולם הראשונה. עם הקמת צ'כוסלובקיה הואץ התפתחות העיר שהביאו להתפתחות תעשייה ומסחר וקליטה של מהגרים רבים. העיר המשיכה להתפתח ובשנת 1929 היו בה כ-130,000 תושבים.
בספטמבר 1938 פזרו שוטרים צ'כים הפגנה של סודטים שהתפרעו ליד תחנת משטרה בדרישה לשחרר את עמיתיהם שנעצרו על החזקת נשק. בעיתונות נטען שהמהומות נועדו לעורר את דעת הקהל בעד ויתורים לגרמניה בועידת מינכן.
ב-1 בנובמבר 1938 הושג הסכם בין פולין וצ'כוסלובקיה על פיו תישאר אוסטרבה בידי צ'כוסלובקיה. ב-14 במרץ נכנס הקורפוס השמיני של צבא גרמניה לעיר במסגרת ההשתלטות על צ'כוסלובקיה.
במהלך מלחמת העולם השנייה סבלה העיר מהפצצות רבות בגלל היותה מקור לפלדה לתעשייה צבאית. במרץ 1945 הסתער הצבא האדום לכיוון העיר, אולם כשהגיעה לקרבתו עקף אותו בדרכו לברלין.
בתחילת שנות ה-50 שוקמה העיר על פי מודל סוציאליסטי. נבנו בו בתי חרושת סוציאליסטיים ושיכונים גדולים שנחשבו לגאוות המשטר הקומוניסטי. בשנת 1955 תיאר את העיר חנן רוזן, בן העיר שהיה מזכיר הליגה לידידות ישראל-צ'כוסלובקיה:
מאז מהפכת הקטיפה בשנת 1989, העיר עוברת שינויים רבים. ב-1994 הופסקה כריית הפחם בעיר, ובשנת 1998 נסגרו רוב מפעלי הפלדה בסביבה, דבר שהוריד במידה רבה את זיהום האוויר בסביבה.
גאוגרפיה

אוסטרבה נמצאת בצפון מזרח צ'כיה, 15 קילומטר מהגבול עם פולין ו-55 קילומטר מהגבול עם סלובקיה. העיר נמצאת בגובה ממוצע של 210 מטר מעל פני הים, באזור של אקלים ממוזג יבשתי עם קייצים חמים וחורפים קרים וגשומים. הטמפרטורה הממוצעת בינואר היא C°‏ 2.4− וביולי C°‏ 17.8. ממוצע המשקעים השנתי הוא בסביבות 600 מ"מ.
העיר שוכנת על שטח של 212 קמ"ר אשר הכילו בעבר 34 כפרים ועיירות קטנות שאוחדו לכדי עיר אחת בעלת 23 מחוזות.
תיירות

אף על פי שהעיר אינה יעד תיירותי מועדף יש בה מספר אתרים מעוררי עניין. בעיר נמצאת מוזיאון כרייה המציג ציוד כרייה מהמאה ה-19. על בניין העירייה יש מגדל ממתכת וזכוכית עם מרפסת תצפית בגובה של 72 מטר ממנה ניתן לראות את העיר וסביבותיה. בניין העירייה נפתח באוקטובר 1930.
יהדות

ההתיישבות של יהודים הייתה אסורה עד אמצע המאה ה-19. בתקופת הקיסר יוזף השני הותר ליהודי בשם מרדכי שינהוף להתיישב בעיר ולחכור בה בית ממכר יין. לאחר מכן הגיעו לאוסטרבה יהודים מהערים: הוצ'פּלוץ, לייפניק ואונגריש-ברוד.
לפני מלחמת העולם השנייה התקיימה באוסטרבה קהילה יהודית גדולה שרבים מיהודיה הגיעו מגליציה ומסלובקיה. בעיר התקיים בית ספר יהודי מאז שנת 1865. ב-10 באוגוסט 1928 נשרף בית הכנסת הגדול בעיר בגלל תקלת חשמל. בשנת 1929 התקיימה ועידה עולמית של מכבי בעיר, בה הוחלט על קיום המכביה האירופית הראשונה. באוקטובר 1938 התגייסה הקהילה היהודית בעיר לעזרת היהודים שעזבו את חבל הסודטים בעקבות כניסת הנאצים לחבל על פי הסכם מינכן.
באוקטובר 1939 יצאו מאוסטרבה שניים מהמשלוחים הראשונים של יהודים מהפרוטקטורט הגרמני למזרח, במסגרת תוכנית לובלין. בדצמבר 1939 דווח על הקמת גטו בעיר. באפריל 1940, עם ביטול תוכנית לובלין, חזרו לעיר כ-280 מתוך אלף מגורשים. לאחר מכן, במהלך השואה, גורשו יהודי אוסטרבה לגטו טרזינשטט ורובם נרצחו. סיפורה של יהדות אוסטרובה דומה בכך לסיפורה הכאוב של כלל יהדות צ'כיה: מקהילה תוססת ועשירה ברוח בת כ-395,000 יהודים בשנת 1939, נותרו כיום כ-3,000 יהודים בלבד בצ'כיה, מרביתם בפראג.
בשנות ה-50 התקיימה בעיר קהילה יהודית שקיימה סדר פסח.
באוסטרבה מתגוררת כיום קהילה יהודית קטנה, עם נשיא ורב שבאו מישראל. בין השנים 1995–2005 כיהן כנשיא הקהילה באוסטרבה, פטר בכרך.
לקריאה נוספת

הארגון העולמי של יוצאי אוסטרבה, ציפורה ניר (עורכת), זוכרים לה לעיר, סיפורם של יהודי אוסטרבה, 1994; הספר בקטלוג הספרייה הלאומית
הערות שוליים

↑  מורבסקה אוסטראבה, הַבֹּקֶר, 11 בספטמבר 1938
1 2  בצ'יכיה, דבר, 6 באוגוסט 1929
↑  מה קרה במהריש אוסטראו, הצופה, 9 בספטמבר 1938
↑  חודש המשא ומתן עם הגרמנים הסודטים, דבר, 11 בספטמבר 1938
↑  הסכם הגבולין פולין-צ'כוסלובקיה, הַבֹּקֶר, 2 בנובמבר 1938
↑  דמויות בהפיכה הצ'כו-סלובקית, הארץ, 16 במרץ 1939
↑  עולים על מהריש אוסטראו, המשקיף, 25 במרץ 1945
↑  הרוסים 22 ק"מ מברלין, המשקיף, 20 באפריל 1945
↑  נוער צרפתי על רשמיו מצ'.ס.ר, קול העם, 28 בספטמבר 1952
↑  מושב ברלין של מועצת הפדרציה העולמית של האגודות המקצועיות, קול העם, 28 בדצמבר 1951
↑  צ'כוסלובקיה מוכנה, קול העם, 7 באוקטובר 1955
↑  פראג (פאלקור), הצופה, 3 בינואר 1938
↑  שרפת בתי כנסיות בטשכוסלובקיה, דואר היום, 26 באוגוסט 1928
↑  המכבידה העולמית בא"י, דואר היום, 21 באוגוסט 1930
↑  ידיעות אחרונות, הצופה, 30 באוקטובר 1938
↑  , עמוד 23;  לובלין, רזרוט ('תוכנית ניסקו ולובלין'), באתר הספרייה הווירטואלית של מטח
↑  גירוש היהודים והפולנים בפולין, הַבֹּקֶר, 3 בנובמבר 1939
גירוש היהודים ללובלין, הארץ, 8 בנובמבר 1939
↑  במשפט אייכמן: גירוש יהודי צ'כיה, הארץ, 28 באפריל 1961
↑  פליטים מספרים מצ'כוסלובקיה, הצופה, 20 בדצמבר 1939
↑  הוגשו מסמכים נאציים על תכנון "הפתרון הסופי", דבר, 30 באפריל 1961
↑  חיי דת יהודיים בצ'כוסלובקיה, הַבֹּקֶר, 16 במאי 1958
↑
↑  פטר בכרך, באתר הפלמ"ח
| --- | --- |
בקרת זהויות :  NLI: 987007557270505171  BnF: cb12105493r (data)  GND: 4044095-3  MusicBrainz: e2643587-bc93-4057-9cac-58db1ebda0da  NKC: ge128537  VIAF: 132493236   WorldCat (עם VIAF): 132493236
אות המערכה של החזית המזרחית

| --- | --- |

 
 פרטים
 מדינה:  גרמניה הנאצית גרמניה הנאצית
 סוג:  אות מערכה
 למען:  שירות בחזית המזרחית, במהלך החורף הראשון במבצע ברברוסה
 זכאות:  חברי הכוחות המזוינים של גרמניה הנאצית ובעלות בריתה
 סטטוס:  לא פעיל
 נוסד:  26 במאי 1942
 הענקות
 הוענק לאחרונה:  4 בספטמבר 1944 
 סה"כ הוענקו:  3,000,000
אות המערכה של החזית המזרחית (גרמנית: Medaille Winterschlacht im Osten) היה אות מערכה של גרמניה הנאצית שהוענק בזמן מלחמת העולם השנייה.
האות נוצר במטרה להכיר בקשיים שסבלו החיילים הגרמנים וחיילי מדינות הציר שנלחמו איתם בחזית המזרחית בזמן החורף הרוסי הקשה של 1941–1942.
במהלך המלחמה הוענקו יותר משלושה מיליון עיטורים. עקב התנאים הקשים מהם סבלו החיילים הגרמנים בחזית המזרחית העיטור כונה "מסדר הבשר הקפוא" (Gefrierfleischorden). חלוקת העיטור נפסקה ב-4 בספטמבר 1944.
קריטריונים להענקה

14 ימים של שירות קרבי בחזית המזרחית בין ה-15 בנובמבר 1941 ל-15 באפריל 1942.
60 ימים של שירות לא קרבי בחזית המזרחית בין התאריכים ה-15 בנובמבר 1941 ל-15 באפריל 1942.
פציעה בקרב במהלך שירות בחזית המזרחית.
נפילה בקרב במהלך שירות בחזית המזרחית.
פציעה שנגרמה מכוויית קור (או פציעה שנגרמה כתוצאה מהאקלים) וחמורה מספיק כדי להצדיק הענקת אות הפציעה.
עיצוב

העיטור עוצב על ידי ארנסט קראויט. צורת העיטור היא עגולה, על חזית העיטור יש עיט שעומד על צלב קרס. מאחורי צלב הקרס יש עלה אלון.
בחלק האחורי של העיטור כתוב במרכז "Winterschlacht Im Osten 1941/42" (קרב החורף במזרח 1941/42) מתחת לכיתוב יש חרב ועלה אלון מוצלבים.
החלק העליון של העיטור מעוצב בצורת קסדה, העיטור תלוי על סרט בצבע אדום עם פס שחור באמצע, כאשר משני צדי הפס השחור יש שני פסים לבנים דקים (האדום מסמל את הדם שנשפך במערכה, הלבן מסמל את השלג של החורף והשחור מסמל את המוות שנגרם במערכה).
גרסה נוספת של העיטור הונפקה בשנת 1957, והיא זהה לעיצוב המקורי למעט צלב הקרס שהוסר.
אוקסנה פנדרה

| --- | --- |

 לידה:  7 בנובמבר 1967 (בת 56) אודסה, ברה"מ 
 שם לידה:  Оксана Олеговна Фандера 
 מדינה:  ברית המועצות, רוסיה 
 תקופת הפעילות:  מ-1979 
 מקום לימודים:  האקדמיה הרוסית לאמנויות התיאטרון (1993) 
 בן או בת זוג:  פיליפ יאנקובסקי 
 צאצאים:  איוואן יאנקובסקי, יליזבטה יאנקובסקאיה 
 פרופיל ב-IMDb
 
אוקסנה אולגובנה פנדרה (ברוסית: Оксана Олеговна Фандера; נולדה ב-7 בנובמבר 1967) היא שחקנית רוסייה.
ביוגרפיה

אוקסנה אולגובנה פנדרה באודסה, מחוז אודסה, אוקראינה הסובייטית, ברית המועצות ב-7 בנובמבר 1967. אביה היה השחקן אולג פנדרה. בשנות השישים היה חלק מלהקת התיאטרון הרוסי באודסה. אולג עבר לחברובסק בשנות השבעים המוקדמות, עבד בתיאטרון הדרמה של המחוז הצבאי במזרח הרחוק באוסוריסק. הוריה התגרשו, וכשאוקסנה הייתה בת ארבע עשרה, אמה התחתנה בשנית והם עברו למוסקבה.
היא הופיעה לראשונה בקולנוע בשנת 1979, עם תפקיד קטן בסרט הרפתקאות אלקטרוניק.
בשנת 1988, אוקסנה פנדרה תפסה את המקום השני בתחרות היופי הראשונה בברית המועצות "יופי מוסקבה".
בשנת 1993 סיימה את לימודיה באקדמיה הרוסית לאמנויות התיאטרון, בסדנה של אנטולי וסילייב.
פנדרה התחתנה עם הבמאי פיליפ יאנקובסקי בשנת 1990 והופיעה בסרטיו בתנועה (2002), יועץ ממלכתי (2005) וראש הסלע (2008) וכיכבה לצדו בסרט ברוטוס בטרילוגיית עדים.
בשנת 2010 כיכבה השחקנית בדרמה "אודות אהבה" על האליטה הרוסית, שם בן זוגה למסך היה פיודור בונדרצ'וק. פנדרה גילמה בסרט הסאטירי של בוריס חלבניקוב לפני שהלילה יפריד בינינו שנעשה בשנת 2012. באותה שנה יצא הסרט אורות בתי הזונות, בו השחקנית גילמה את התפקיד הראשי של מאדאם בית הזונות, ליובה, שמאוהבת במשוררת מופרעת מנטלית.
אוקסנה פנדרה זכתה בתואר השופטת המיוחדת של חבר השופטים בפסטיבל קינוטאבר בשנת 2011.
בשנת 2016, פנדרה ביצעה את אחד התפקידים העיקריים בסדרה חמקמק. בשנת 2017 השחקנית עבדה על סרט הדרמה של קלים שיפנקו סאליוט 7, שהוקדש להצלת תחנת החלל הסובייטית סאליוט 7 בשנת 1985.
חיים אישיים

בשנת 1990 נישאה אוקסנה פנדרה לפיליפ יאנקובסקי. יש להם שני ילדים,  איוואן יאנקובסקי ו יליזבטה יאנקובסקאיה.
פילמוגרפיה נבחרת

1979 - הרפתקאות אלקטרוניק
1990 - סטלינגרד
2002 - בתנועה
2002 - דם סטריאו
2005 - יועץ ממלכתי
2011 - אורות בית הזונות
2012 - לפני שהלילה יפריד בינינו
2016 - חמקמק
2016 - ברוטוס
2017 - סאליוט 7
הערות שוליים

↑  "Оксана Фандера". Russia-K.
↑  "Оксана Фандера". VokrugTV.
↑  Биография Оксаны Фандеры (אורכב 24.11.2016 בארכיון Wayback Machine)
↑  Maria Lemesheva. "Оксана Фандера: "Просто поднимите жалюзи"". The Hollywood Reporter.
↑  "Гордон показал "Огни притона"". Moskovskij Komsomolets.
| --- | --- |
בקרת זהויות :  ISNI: 0000 0000 4462 9522  LCCN: no2005075068  LNB: 000341880  VIAF: 296149106269268492205   WorldCat (עם VIAF): 296149106269268492205
אלכסיי רבקו

אלכסיי וסילייביץ' רבקו (ברוסית: Алексей Васильевич Ребко; נולד ב-23 באפריל 1986 במוסקבה שברוסיה) הוא כדורגלן עבר רוסי ששיחק בעמדת הקשר.
עוד כשרבקו היה ילד קטן הוא עבר לספרטק מוסקבה. ב-2002 הוא ערך את משחק הבכורה שלו במדי ספרטק בגיל 16 שנים ו-78 ימים. אלכסיי הפך לשחקן הצעיר ביותר בכל תולדות ספרטק ובכל תולדות ליגת העל. אך אחרי אותו משחק הוא שיחק רק בהרכב השני של הקבוצה. אחרי שלקבוצה הגיע מאמן חדש ולדימיר פדוטוב ב-2006 רבקו החל לשחק יותר משחקים בהרכב הראשון.
ב-2008 רבקו הביע את רצונו לעזוב את המועדון כשעדיין היה לו חוזה תוקף איתו, אך בסופו של דבר הוא שוחרר מהקבוצה וב-11 בפברואר הוא חתם 4 שנים עם רובין קאזאן, אך כבר ביולי 2008 עבר למועדון הכדורגל מוסקבה שם חתם הסכם על 3 שנים.
ב-5 בספטמבר 2009 ערך רבקו את משחק הבכורה שלו בנבחרת רוסיה הבוגרת מול נבחרת ליכטנשטיין.
ב-21 בפברואר בשל התפרקותה של קבוצתו חתם רבקו 3 שנים עם דינמו מוסקבה.
במרץ 2011 חתם חוזה לשנה וחצי עם רוסטוב. בינואר 2012 עבר לטום טומסק.
אליסון דודי

| --- | --- |

 לידה:  9 במרץ 1966  (בת 58) דבלין, אירלנד 
 מדינה:  אירלנד 
 תקופת הפעילות:  מ-1985 
 עיסוק:  שחקנית, דוגמנית, שחקנית קולנוע
 מקום לימודים:  Mount Anville Secondary School 
 בן או בת זוג:  Gavin O'Reilly (1994–2006) 
 http://www.alisondoody.com
 פרופיל ב-IMDb
 
אליסון דודי (באנגלית: Alison Doody, נולדה ב-9 במרץ 1966) היא שחקנית ודוגמנית אירית.
ביוגרפיה

דודי נולדה בדבלין. היא התגלתה על ידי צלם שהתרשם ממנה והחלה לעבוד כדוגמנית בפרסומות.
לאחר שמשכה את תשומת לבו של מלהקי סרטי "ג'יימס בונד" היא קיבלה תפקיד קטן בסרט "רצח בעיניים". בגיל שמונה עשרה היא הייתה לנערת בונד הצעירה אי פעם. היא נבחרה לאחת משתים עשרה השחקניות החדשות המבטיחות של 1986. לאחר מכן היא שיחקה גם תפקיד מינורי בסרט "עדות במבחן" לצד מיקי רורק.
ב-1987 הופיעה בתפקיד ללא דיבור בעיבוד של ערוץ הולמרק לספר "סוד הגן הנעלם".
ב-1988 שיחקה בפרק של סדרת הפנטזיה "סיפורי עמים" ובאותה שנה שיחקה בסרט "טאפין", לצד פירס ברוסנן.
ב-1989 שיחקה דודי בתפקיד הזכור ביותר שלה, הארכאולוגית האוסטרית הנאצית ד"ר אלזה שניידר, בסרט "אינדיאנה ג'ונס ומסע הצלב האחרון".
ב-2003 שיחקה בסרט "השחקנים", לצד מייקל קיין.
בשנת 2022 גילמה את אשתו של ריי סטיבנסון בסרט הפעולה ההודי "RRR".
ב-1994 היא נישאה לגאווין או'ריילי, ולהם שתי בנות. היא נפרדה ממנו ב-2004, וב-2006 השניים התגרשו.
הערות שוליים

↑  Doody, Alison. "Thank you for your kind thought but my birthday is actually the 9th of March 😘". Instagram.com. נבדק ב-2020-06-05.
↑  תמר גלבץ, קולנוע - מביך ומיותר - "עדות במבחן" (ארה"ב, 1987), כל העיר, 20 במאי 1988
| --- | --- |
בקרת זהויות :  NLI: 987007462166905171  PLWABN: 9810529843405606  BIBSYS: 9013941  BNE: XX1060825  BnF: cb14172678d (data)  GND: 1274123798  ISNI: 0000 0001 1023 0158  LCCN: no00068895  NKC: xx0156183  NLK: KAC2020N0202  NTA: 430982755  SUDOC: 129914703  VIAF: 26611844   WorldCat (עם VIAF): 26611844
אלכסיי רזומובסקי

| --- | --- |

 לידה:  17 במרץ 1709 (יוליאני) Lemeshi (Kozeletskii raion), אוקראינה 
 פטירה:  6 ביוני 1771 (יוליאני) (בגיל 62) סנקט פטרבורג, האימפריה הרוסית 
 מדינה:  האימפריה הרוסית 
 מקום קבורה:  Annunciation Church of the Alexander Nevsky Lavra 
 בן או בת זוג:  יליזבטה, קיסרית רוסיה (1750–?)  יליזבטה, קיסרית רוסיה 
 פרסים והוקרה
 אביר במסדר אלכסנדר נבסקי  עיטור מסדר העיט הלבן של פולין  עיטור אנדריי הקדוש 
 
אלכסיי רזומובסקי (ברוסית: Алексей Григорьевич Разумовский; ‏17 במרץ 1709 - 6 ביוני 1771) היה מאהב של יליזבטה, קיסרית רוסיה.